Aja jooksul on ühiskonnas välja kujunenud mõned kindlad arusaamad pensionilemineku suhtes. Praeguste pensionäride hulgas on väga palju tööl käivaid inimesi, kellest omakorda suurem osa kavatseb tööl käia veel nii kaua kui võimalik. Nende hulgas on neid inimesi, kes otsivad eneseteostust ning tunnetavad enda ühiskonna osaks olemise  olulisust, aga ka neid, kes on sunnitud tööl käima, et tagada endale harjumuspärast elatustaset.